**Z á z n a m**

z členskej schôdze FIJET SLOVAKIA, ktorá sa konala dňa 01. 03. 2017 o 15,30 hod.

**Prítomní:** prezenčná listina, príloha ( v archíve FIJET SLOVAKIA)

**Ospravedlnení:** PhDr. B. Capková, poverila zastúpením PhDr. J. Protiča. , PhDr. Conzárová, písomne poverila zastúpením JUDr. Ľ. Novackú, PhDr. Maliariková, písomne poverila zastúpením P.Kolníka.

**Program:**

01. Privítanie členov FIJET SLOVAKIA, schválenie programu členskej schôdze

1. Správa o činnosti

2. Podané projekty v r. 2016 a v r. 2017

3. Press tripy - incoming, outgoing

4. Golden Apple - Zlaté Jablko FIJET

5. Plán aktivít na r. 2017 - návrhy, diskusia

6. Správa o členskej základni

7. Správa o finančnom hospodárení

8. Rôzne

**Rokovanie, úlohy**

**01. Privítanie členov FIJET SLOVAKIA, odsúhlasenie programu členskej schôdze – Mgr. P. Kolník**

Prítomní členovia FIJET SlOVAKIA súhlasili s navrhovaným a vopred avizovaným programom.

**1. Správa o činnosti – JUDr. Ľ. Novacká, PhD.**

Prezentácia správy o činnosti je v prílohe tohto záznamu a bude zverejnená spolu so záznamom na [www.fijetslovakia.sk](http://www.fijetslovakia.sk) a členom zaslaná mailingom.

**2. Podané projekty v r. 2016 a v r. 2017 – JUDr. Ľ. Novacká, PhD.**

FIJET SLOVAKIA podal v roku 2016 dva projekty a do dnešného dňa v roku 2017 tri projekty. Všetky projekty vypracovala predsedníčka FIJET SLOVAKIA L.Novacká

Išlo o tieto projekty:

MZVaEZ – logo Predsedníctva EU komisie – úspešné, zmluva bola podpísaná, logo sme používali v komunikácii podujatia medzinárodnej výstavy mladých novinárov „Travel and Emotions“

MZVaEZ – žiadosť o dotáciu v rámci projektu podujatia medzinárodnej výstavy mladých novinárov „Travel and Emotions“, dotácia nebola pridelená

BSK – kultúra – projekt v procese vyhodnocovania

BSK – mládež – projekt v procese vyhodnocovania

TSK – kultúra – projekt zamietnutý z dôvodu sídla FIJET SLOVAKia mimo TSK

**3. Press tripy - incomming, outgoing - JUDr. Ľ. Novacká, PhD.**

Press tripy, ktoré spoluorganizoval FIJET SLOVAKIA s Bratislava region tourism pre zahraničných kolegov sa osvedčili. Financovanie press-tripov zabezpečovala krajská organizácia cestovného ruchu Bratislava Tourism Region. Mediálna spätná väzba bola efektívna. Išlo o dva press tripy – v septembri 2016 a v novembri 2016. Účasť novinárov podľa stanoveného kľúča BSK a komunikáciu s každým potenciálnym i zúčastneným novinárom zabezpečovala predsedníčka FIJET SLOVAKIA Ľ. Novacká. Z oboch press tripov pán V. Šuška spracoval reportáže, ktoré boli prezentované na TV Tablet a na kanáloch regionálnych TV.

Ukazovatele uvedených press-tripov

|  |  |  |  |  |
| --- | --- | --- | --- | --- |
| Press trip | Zdrojové krajiny | Počet novinárov | Počet oznámených mediálnych výstupov | Najvyššia efektívnosť podľa počtu mediálnych výstupov |
| September 2017 | ČR, Rakúsko, Rumunsko, Slovinsko | 12 | 7x celoštátne média (Rozhlas, print), 12 x on-line časopisy, 1x individuálny on-line zdroj | ČR a Rumunsko |
| November 2017 | ČR, Chorvátsko, Maďarsko, Rakúsko, Slovinsko, Srbsko | 17 | 6x celoštátne médiá (rozhlas, print), 9 x on-line časopisy, 6x individuálne on-line zdroje | ČR, Srbsko, Rakúsko,  |

Zdroj: archív FIJET SLOVAKIA – L. Nov.

Press tripy, na ktoré prišli pozvania zo strany pozývajúcich organizátorov pre našich členov sme obsadili vždy. Išlo o press tripy do Maďarska (organizátor Maďarská centrála CR), Srbska (organizátor FIJET SRBIJA) , Chorvátska (organizátor FIJET Croatia) , Rakúska (organizátor EUROLINES).

**4. Golden Apple – Zlaté Jablko FIJET - JUDr. Ľ. Novacká, PhD.**

V súlade s rozhodnutím členov FIJET SLOVAKIA na ostatnej členskej schôdzi sme oslovili mestá v poradí, aké stanovili. Košice, resp. organizácia CR neprejavila záujem o ocenenie z dôvodu celoročných podujatí v rámci programu Mesto športu. Bratislava prostredníctvom BTB akceptovala možnosť ocenenia Zlaté jablko. Vypracovala precízny dokument a prihlášku, ktorá bola zo strany medzinárodného F.I.J.E.T. akceptovaná.

Slávnostné odovzdanie ocenenia Zlaté jablko pre Bratislavu - križovatku dejín kultúry a zážitkov sa uskutoční 01.07.2017 v Primaciálnom paláci. Celé podujatie vrátane 3 dňového pobytu a leteckej dopravy 5 predstaviteľov F.I.J.E.T. financuje BTB.

Za podujatie „Zlaté jablko“ je za FIJET SLOVAKIA zodpovedná: Ľ. Novacká.

Aktívnu participáciu prípadne pomoc prisľúbili členovia FIJET SLOVAKIA:

pán Leysek – mediálne plochy,

Pán Šuška – reportáže,

EUBA – 2 pomocné asistentky počas podujatia

ďalší členovia ochotní pomôcť: pp,Obertová, Konečná, Kolník, Kristeková,

**5. Plán aktivít na r. 2017** - **JUDr. Ľ. Novacká, PhD. , prítomní členovia FIJET SLOVAKIA**

V nastávajúcom období bude FIJET SLOVAKIA pokračovať v úspešných aktivitách, ktoré sa osvedčili. Ďalšie aktivity sa uskutočnia v prípade finančného zabezpečenia.

Aktivity pre budúce ročné obdobie, ktoré odsúhlasila členská schôdza:

1. Press tripy pre zahraničných novinárov v spolupráci s oblastnými a krajskými organizáciami CR. Termíny – podľa podmienok spoluorganizátora
2. Press tripy pre členov FIJET SLOVAKIA. Termíny - celoročne na základe pozvania zahraničných organizátorov.
3. Rozvoj spolupráce s oblastnými a krajskými organizáciami CR (východné Slovensko, stredné Slovensko,, juho- západné Slovensko. Termíny - celoročne
4. Ocenenie F.I.J.E.T Zlaté Jablko. Termín: 01. – 04. Júla 2017. Financovanie BTB. Z: Ľ. Novacká
5. Medzinárodná výstava mladých novinárov „Travel and Emotions“ . Termín október 2017. Financovanie: projekt dotácie. Z: Ľ. Novacká, P. Kolnik, V. Vrabcová
6. Spolupráca s LOTOS. Termín - celoročne. Z: B. Rizman, V. Šuška
7. Rozširovanie členskej základne o ďalších  aktívnych novinárov a študentov žurnalistiky.

**6. Správa o členskej základni – Mgr. Anna Konečná**

FIJET SLOVAKIA má k dňu členskej schôdze registrovaných 42 členov - 36 riadnych, 11 pridružených. V medzinárodnej organizácii F.I.J.E.T bolo v roku 2016 individuálnych členov F.I.J.E.T. – 14 a v roku 2017 13 členov. Podrobná správa je v prílohe tohto záznamu.

**7. Správa o finančnom hospodárení – Mgr. Anna Konečná, PhDr. Vlasta Vrabcová**

účet FIJET Slovakia je permanentné funkčný v Slovenskej sporiteľni: IBAN: SK690900 0000 0050 7230 9472. Ku dňu členskej schôdze boli za ostatný rok boli príjmy a výdavky vyrovnané. Podrobný pohyb príjmov a výdavkov s komentárom je v prílohe tohto záznamu.

**8. Rôzne**

8.1. Členovia berú na vedomie informáciu o zámere zorganizovať press trip do Astany, na svetovú výstavu EXpo – Energia. Komunikácia s  Ministerstvom hospodárstva SR, ktorú započala predsedníčka FiJET SLOVAKIA bude pokračovať.

8.2. Na základe pripomienky Ing. Filina bude FiIET SLOVAKiA overovať bezpečnosť a vhodnosť press tripov do zahraničia na MZVa EZ. Z: JUDr. Ľ. Novacká

8.3. Možnosť využívať logo FIJET SLOVAKIA na stánkoch členov počas výstavy SLOVAKIATOUR vyhodnotili členovia ako pozitívny krok. Viacerí prítomní odporúčali spracovať informáciu o tejto možnosti pre budúci ročník veľtrhu Slovakiatour v dostatočnom predstihu.

8.4. Asociácia blogerov sa v súčasnosti orientuje hlavne na módu. Do akej miery v tejto asociácii venujú pozornosť cestovnému ruchu nie je veľmi známe. Členská schôdza poveruje Bc. J. Kristekovú zistiť predmetné informácie.

8.5. Členská schôdza berie na vedomie žiadosť Ing. Juraja Buranovského, PhD. o uvoľnenie z pozície generálny sekretár z dôvodu zmeny bydliska a zmeny pracovných povinností. V podmienkach, kedy všetky funkcie vo FiJET SLOVAKiA zabezpečujú členovia bez nároku na honorár bude potrebné hľadať nástupcu (nástupkyňu) na pozíciu generálneho sekretára.

8.6. Členská schôdza berie na vedomie zmenu adresy sídla FIJET SLOVAKIA a poveruje predsedníčku vykonať povinné formálne kroky.

Zapísala: Ľ. Novacká, P. Kolník

Overila: Vlasta Vrabcová, členka revíznej komisie